શિયાળાની સવાર હોય કે ઉનાળાની, વહેલી સવારે રસ્તા પર નીકળો ત્યારે આસપાસના રસ્તા અને ગાર્ડન્સ મોર્નિંગ વૉકર્સથી ઉભરાતા હોય, પરંતુ આ જ રસ્તાઓ ચોમાસાની સવારે સાવ સૂમસામ લાગે. ખાસ કરીને જ્યારે વરસાદ વરસતો હોય ત્યારે. ચોમાસાની સિઝનમાં સિનિયર સિટીઝન્સ તો ઘરમાં જ રહેવાનું પસંદ કરે અને મોટાભાગે તમામ મોર્નિંગ વૉકર્સને કાદવકીચડવાળા રસ્તાઓ પર ચાલવાનો કંટાળો તો આવે. જે લોકો ફિટ રહેવા માટે માત્ર મોર્નિંગ વૉકનો સહારો લેતા હોય તેને તકલીફ થઇ પડે. તો આ સમય દરમિયાન ફિટનેસ જાળવવા માટે શું કરી શકય?